<kommunevåpen, midtstilt>

|  |  |
| --- | --- |
| <namnet på deltakarenadressa til deltakaren> | Unntatt offentlegheit, jf. offl. § 13, jf. fvl. §§ 13 flg. |
|  |
|  | Vår referanse: | Dato: |
|  | (Oppgi referanse ved alle førespurnader)  |  |

**Vedtak: Du kan ikkje lenger bruke eigenmelding**

Du har hatt rett til å bruke eigenmelding når du har vore borte frå introduksjonsprogrammet på grunn av eigen sjukdom. Kommunen har bestemt at du ikkje lenger kan bruke eigenmelding. Framover må du levere legeerklæring når du er borte frå introduksjonsprogrammet.

**Personopplysningar**

Namn:

Personnummer (eventuelt DUF-nummer):

**Grunngivinga for vedtaket**

Kommunen viser til vedtak av <sett inn dato> der du blei innvilga rett til introduksjonsprogram. Etter at du hadde deltatt i introduksjonsprogrammet i åtte veker, gav dette vedtaket deg rett til å bruke eigenmelding for tre fråværsdagar, jf. integreringsforskrifta § 8. Fråvær ut over tre dagar må alltid dokumenterast med legeerklæring for at du ikkje skal miste retten til introduksjonsstønad, jf. integreringsforskrifta § 8.

<Vel eit av alternativa under, og slett det som ikkje passar.

Alternativ 1: Kommunen kan ta frå ein deltakar i introduksjonsprogrammet retten til å bruke eigenmelding dersom deltakaren har hatt minst fire fråvær med eigenmelding dei siste 12 månadene utan å legge fram gyldig legeerklæring., jf. integreringsforskrifta § 9 første ledd.

Du har hatt minst fire fråvær i løpet av dei siste 12 månadene utan å legge fram gyldig legeerklæring. Kommunen har derfor bestemt at du ikkje har rett til å bruke eigenmelding ved eigen sjukdom framover.

Alternativ 2: Kommunen kan ta frå ein deltakar retten til å bruke eigenmelding dersom det ligg føre forhold som gir kommunen rimeleg grunn til å tru at fråværet det siste året «ikke skyldes sykdom eller skade som forhindrer vedkommende fra å delta i introduksjonsprogram», jf. integreringsforskrifta § 9 første ledd.

Kommunen vurderer det som sannsynleg at årsaka til fråværet ditt ikkje er sjukdom eller skade som har forhindra deg frå å delta i introduksjonsprogrammet. Kommunen har bestemt å ta frå deg retten til å bruke eigenmelding.

<Sett inn nærmare grunngiving der både vilkåra for å ta frå retten til å bruke eigenmelding og vurderingane som er gjorde, kjem fram. Eigenmelding for fråvær som er dokumentert med legeerklæring frå den fjerde fråværsdagen, skal ikkje reknast med. Tilpass lengda på grunngivingane etter kor omfattande vurderingane som ligg til grunn, er. Deltakaren skal ha fått eit varsel om at kommunen vurderer å fjerne retten til å bruke eigenmelding, og høve til å uttale seg om saka. Det bør komme fram om deltakaren har valt å uttale seg etter å ha fått varselet, og kva deltakaren i så fall har sagt.>

Kommunen har bestemt at du ikkje lenger har rett til å bruke eigenmelding når du er borte frå introduksjonsprogrammet, jf. integreringsforskrifta § 9. Det betyr at du ved fråvær i framtida må vise gyldig legeerklæring for alle dagane du er borte frå introduksjonsprogrammet. Dersom du ikkje viser kommunen gyldig legeerklæring, kan du miste retten til introduksjonsstønad.

Kommunen vil innan seks månader frå dette vedtaket vurdere om du skal få tilbake retten til å bruke eigenmelding, jf. integreringsforskrifta § 9 tredje ledd.

**Du kan klage på dette vedtaket**

Du kan klage på dette vedtaket dersom du meiner det er feil, eller dersom du ikkje er einig, sjå integreringslova § 47. Fristen for å klage er tre veker frå du mottok vedtaket, eller frå du blei gjord kjend med vedtaket, sjå forvaltningslova § 29. I klagen bør du skrive kvifor du er ueinig, og du må skrive under med namnet ditt. Du skal sende klagen til kommunen.

Kommunen vil lese klagen og sjå på saka di på nytt. Kommunen kan endre vedtaket. Dersom kommunen meiner at vedtaket ikkje skal endrast, vil kommunen sende klagen til Statsforvaltaren. Statsforvaltaren vil da vurdere saka di og behandle klagen.

Kommunen har plikt til å gi deg rettleiing om regelverket og korleis du skal klage, dersom du treng det, sjå forvaltningslova § 11. Som hovudregel har du rett til å sjå dokumenta i saka di, jf. forvaltningslova § 18. Du må ta kontakt med kommunen dersom du ønsker å sjå saksdokumenta.

Du kan også be om at vedtaket ikkje blir sett i verk før klagefristen er ute eller klagen er avgjord, sjå forvaltningslova § 42.

|  |  |
| --- | --- |
| Vennleg helsing |  |
| <namnet på leiaren><tittelen til leiaren> | <namnet på saksbehandlaren><tittelen til saksbehandlaren> |